Document ID: /roh_data/filtered/fineweb-2-filterrobots_roh.jsonl.gz/35789

La polizia chantunala è en ina fasa da midada e vid realisar las restructuraziuns ch’èn vegnidas pretendidas da la politica en connex cun l’arrestaziun d'Adam Quadroni, il whistleblower da l’Engiadina. Là sajan sa mussadas flaivlezzas entaifer il sistem, per exempel en la communicaziun. Sco il minister da giustia Peter Peyer ha infurmà sin ina dumonda da la PBD, saja la polizia sin buna via da meglierar plirs puncts crititgads.
Dus protocols da polizia?
En connex cun las las accusaziuns che la polizia haja fatg dus differents protocols da l'arrestaziun dad Adam Quadroni che la NZZ am Sonntag ha dacurt fatg public n'ha Peter Peyer dentant ditg nagut, cunquai ch’i sa tracta d’in cas current.